Diari Oficial de la Generalitat Valenciana


Sumari del DOGV 2792, del 16-07-1996 (1996/838804)

ORDRE de 24 de juny de 1996, de la Conselleria d'Agricultura i Medi Ambient, per la qual s'anul·la la segona convocatòria de 1996 de les ajudes amb finalitat estructural en el sector de la pesca i l'aqüicultura.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2792

Data del DOGV
:   16-07-1996

Secció del DOGV
:   ALTRES DISPOSICIONS

Número del document
:   1996/838804


Data del document
:   24-06-1996

Organisme emissor
:   Conselleria d'Agricultura i Medi Ambient

Tipus de document
:   Ordre

Anàlisi jurídica

ORDRE de 24 de juny de 1996, de la Conselleria d'Agricultura i Medi Ambient, per la qual s'anul·la la segona convocatòria de 1996 de les ajudes amb finalitat estructural en el sector de la pesca i l'aqüicultura.   
L'Ordre de 21 de juny de 1995, de la Conselleria d'Agricultura, Pesca i Alimentació (DOGV núm. 2.543), estableix normes d'ordenació i ajudes amb finalitat estructural en el sector de la pesca i l'aqüicultura, i l'Ordre de 26 de març de 1996, de la Conselleria d'Agricultura i Medi Ambient (DOGV núm. 2.721), fixa els imports globals màxims en aquesta línia.  
Una vegada resolts els expedients d'ajuda corresponents a la primera convocatòria de 1996, de l'Ordre de 21 de juny de 1995, s'ha esgotat l'import global màxim que s'estableix en l'Ordre de 26 de març de 1996. Per això, vista la proposta del director general de Producció Agrària i Pesca, en l'exercici de les funcions que tinc atribuïdes,  
ORDENE:  
Article 1  
Per al present exercici 1996 es deixa sense efecte la segona convocatòria anual de les ajudes amb finalitat estructural en el sector de la pesca i l'aqüicultura, establides mitjançant l'Ordre de 21 de juny de 1995, de la Conselleria d'Agricultura, Pesca i Alimentació, atés que s'ha esgotat l'import dels fons que s'hi destinaven, fet públic per mitjà de l'Ordre de 26 de març de 1996, de la Conselleria d'Agricultura i Medi Ambient.  
Article 2  
Les sol·licituds de les ajudes a què fa referència aquesta ordre, corresponents a la primera convocatòria de 1996, que s'hagen resolt en sentit denegatori sobre la base de la insuficiència de la dotació pressupostària anual, podran incorporar-se a la primera convocatòria de 1997, després de la petició per part de l'interessat, amb l'aportació del nou programa d'execució de les inversions i sense perjudici de l'actualització, quan escaiga, de les dades que consten en l'expedient originari.  
Article 3  
Les sol·licituds d'ajudes presentades amb posterioritat al 28 de febrer de 1996, en el moment de la terminació de la primera convocatòria d'enguany, s'incorporaran automàticament a la primera convocatòria de 1997.  
Article 4  
El que es disposa en els dos articles anteriors queda condicionat a la inclusió en els pressupostos de la Generalitat Valenciana per a 1997 de la corresponent dotació que financie en aquest exercici les ajudes establides en l'Ordre de 21 de juny de 1995, de la Conselleria d'Agricultura, Pesca i Alimentació.  
DISPOSICIó FINAL  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
València, 24 de juny 1996  
La consellera d'Agricultura i Medi Ambient,  
MARIA àNGELS RAMóN-LLIN I MARTíNEZ